CELEX: 32012D0444
Language: sl
Date: 2012-07-24 00:00:00
Title: 2012/444/EU: Sklep Sveta z dne 24. julija 2012 o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banke Slovenije

28.7.2012   
            
            
               SL
            
            
               Uradni list Evropske unije
            
            
               L 202/21
            
         SKLEP SVETA
   z dne 24. julija 2012
   o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banke Slovenije
   (2012/444/EU)
   SVET EVROPSKE UNIJE JE –
   ob upoštevanju Protokola (št. 4) o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila ECB/2012/9 Evropske centralne banke z dne 1. junija 2012 Svetu Evropske unije o zunanjem revizorju Banke Slovenije (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjih zunanjih revizorjev Banke Slovenije se izteče po reviziji za poslovno leto 2011. Zaradi tega je treba imenovati zunanjega revizorja od poslovnega leta 2012.
            
         
               (3)
            
            
               Banka Slovenije je za svojega zunanjega revizorja za poslovna leta od 2012 do 2014 izbrala družbo Deloitte revizija d.o.o.
            
         
               (4)
            
            
               Svet ECB je priporočil, da se za zunanjega revizorja Banke Slovenije za poslovna leta od 2012 do 2014 imenuje Deloitte revizija d.o.o.
            
         
               (5)
            
            
               Primerno je upoštevati priporočilo Sveta ECB in v skladu s tem spremeniti Sklep 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(13) Sklepa 1999/70/ES se nadomesti z naslednjim:
   
      „13.   Deloitte revizija d.o.o. se odobri kot zunanji revizor Banke Slovenije za poslovna leta od 2012 do 2014.“.
   
   Člen 2
   Ta sklep začne učinkovati z dnem uradnega obvestila.
   Člen 3
   Ta sklep je naslovljen na Evropsko centralno banko.
   
      V Bruslju, 24. julija 2012
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL C 161, 7.6.2012, str. 1.
   
      (2)  UL L 22, 29.1.1999, str. 69.